open-index/open-wikipedia-markdown huggingface dataset:
Klein

**Klein** on muun muassa seuraavien henkilöiden sukunimi:

* Alex Klein (s. 1964), brasilialainen oboisti ja kapellimestari
* Allen Klein (1931–2009), yhdysvaltalainen liikemies
* Anna Klein (1883–1941), saksalainen taidemaalari ja graafikko
* Anna Klein (s. 1900), saksalainen keskitysleirinvartija
* Juni Klein (s. 1982), suomalainen teatteriohjaaja ja teatterin tekijä
* Arnold Klein (1945–2015), yhdysvaltalainen dermatologi
* Artem Klein (s. 1994), saksalais-venäläinen jääkiekkoilija ja manageri
* Calvin Klein (s. 1942), yhdysvaltalainen muotisuunnittelija
* Chris Klein (s. 1979), yhdysvaltalainen näyttelijä
* Christina Klein, *LaFee* (s. 1990), saksalainen laulaja
* Dani Klein (s. 1953), belgialainen laulaja
* Eugene Klein (1878–1944), yhdysvaltalainen filatelisti
* Eugène Klein (1916–1992), ranskalainen katolinen arkkipiispa
* Eugene V. Klein (1921–1990), yhdysvaltalainen liikemies
* Felix Klein (1849–1925), saksalainen matemaatikko, Kleinin neliryhmän ja Kleinin pullon keksijä
* Francis Joseph Klein (1911–1968), kanadalainen roomalaiskatolinen piispa.
* Fritz Klein (1932–2006), yhdysvaltalainen psykiatri ja seksuaalisuuden tutkija
* Fritz Klein (1888–1945), saksalainen natsilääkäri
* Gary Klein (s. 1952), yhdysvaltalainen teollisuusyrittäjä, Klein Bikes -yhtiön perustaja
* Gene Klein, Gene Simmons (s. 1949), yhdysvaltalainen rockmuuskko, näyttelijä ja liikemies
* Gideon Klein (1919–1945), tšekkiläinen säveltäjä ja pianisti
* Gottlieb Klein (1852–1914), itävallanjuutalainen rabbi
* Helga Klein (1931–2021), saksalainen yleisurheilija ja olympiamitalisti
* Herbert Klein (1923–2001), saksalainen uimari, olympiamitalisti ja Euroopan mestari
* Jennifer Klein (s. 1999), itävaltalainen jalkapalloilija
* Jesper Klein (1944–2011), tanskalainen näyttelijä, teatteriohjaaja ja kirjailija
* Joe Klein (s. 1946), yhdysvaltalainen politiikan toimittaja ja kirjailija
* Joost Klein (s. 1997), alankomaalainen laulaja
* Julius Leopold Klein, *Gyula Lipót Klein* (1810–1876), unkarilais-saksalainen näytelmäkirjailija ja kirjallisuushistorioitsija
* Kevin Klein (s. 1984), kanadalainen jääkiekkoilija
* Lawrence Klein (1920–2013), yhdysvaltalainen taloustieteilijä, Nobelin taloustieteen palkinnon saaja
* Martin Klein (1884–1947), virolais-venäläinen painija
* Melanie Klein (1882–1960), itävaltalainen psykoanalyytikko
* Michael Klein (1959–1993), romanialainen jalkapalloilija
* Naomi Klein (s. 1970), kanadalainen toimittaja, kirjailija ja kansalaistoimija
* Oskar Klein (1894–1977), ruotsalainen fyysikko
* Ralph Klein (1931–2008), israelilainen koripalloilija ja koripallovalmentaja
* Roelof Klein (1877–1960), alankomaalainen soutaja
* Rudolf Klein-Rogge (1885–1955), saksalainen näyttelijä
* Sascha Klein (s. 1985), saksalainen uimahyppääjä
* William Klein (1926–2022), yhdysvaltalainen elokuvaohjaaja ja valokuvaaja
* Yves Klein (1928–1962), ranskalainen taiteilija.

## Muita merkityksiä
* Klein Bikes, yhdysvaltalainen polkupyörävalmistaja.
Thomas Warton

**Thomas Warton** (9. tammikuuta 1728  Basingstoke, Hampshire, Englanti – 21. toukokuuta 1790) oli englantilainen kirjallisuushistorioitsija, -kriitikko ja runoilija. Vuosina 1785–1790 hän oli Englannin poet laureate. Hänen isänsä oli runoilija Thomas Warton vanhempi ja nuorempi veljensä Joseph Warton. Runous oli vetänyt häntä puoleensa jo nuoruusiässä.

Warton oli kuuluisan The Clubin jäsen. Vuodesta 1771 hän työskenteli pappina Kiddingtonissa Oxfordshiressa. Hän oli Samuel Johnsonin ystävä ja kilpailija.

## Lähteet
Jacques Tardi

**Jacques Tardi** (s. 30. elokuuta 1946) on ranskalainen sarjakuvantekijä, jonka kertomukset käsittelevät usein Pariisia tai Ranskan historiaa. Hänet tunnetaan muun muassa steampunk-henkisestä albumisarjasta *Adele Blanc-Secin uskomattomat seikkailut* ja Léo Malet'n *Nestor Burma* -salapoliisiromaanien sarjakuvaversioista.

## Sarjan ''Les Aventures extraordinaires d'Adèle Blanc-Sec'' albumit
**Adèle et la bête*, 1976, suom. *[[Adele ja hirviö]]* Jalava, 1988  
**Le démon de la tour Eiffel* (1976) 
**Le savant fou* (1977) 
**Momies en folie* (1978) 
**Le secret de la salamandre* (1981) 
**Le noyé à deux têtes* (1985) 
**Tous des monstres!* (1994) 
**Le mystère des profondeurs* (1998)
**Le labyrinthe infernal* (2007)

## Suomennetut albumit
* 
* 
* 
* 
* 
* 
* 

## Lähteet

## Aiheesta muualla
* Tardin sivusto  
* Harri Römpötti: Ranskalainen sarjakuvataituri uppoutui sotien kauhuihin. Helsingin Sanomat 16.4.2015.
Härkmerifjärden

**Härkmerifjärden** () on matala, entisestä merenlahdesta muodostunut järvi Kristiinankaupungin alueella. Se on edelleen lähes merenpinnan tasolla, ja sen yhdistää mereen noin puoli kilometriä pitkä, perattu *Stora sundet*.

Järvi on humuspitoinen ja sitä reunustavat laajat ruovikko- ja sarakaistaleet. Kasvillisuudessa on vielä joitakin murtovesilajeja. Järvi on kansainvälisesti arvokas lintujen ruokailu-, pesimä- ja levähdysalue, ja se kuuluu *Lapväärtin kosteikot* -nimiseen Natura 2000 -alueeseen.

Rannoilla on joitakin loma-asuntoja ja etelärannalla venesatama.

## Lähteet
Tiit-Rein Viitso

**Tiit-Rein Viitso** (4. maaliskuuta 1938 – 2. joulukuuta 2022) oli virolainen itämerensuomalaisten kielten tuntija ja Tarton yliopiston emeritusprofessori. Hän väitteli vuonna 1982 tohtoriksi aiheenaan itämerensuomalaisten kielten äänneopilliset kysymykset. Hänen väitöskirjansa nimi on *Läänemeresoome keelte fonoloogilise ehituse ja selle ajaloo põhiprobleemid*. Viitso teki myös pitkän uran Eesti Keele Instituutissa. Erityisen perehtynyt Viitso oli liivin kieleen ja oli tällä saralla maailman huippua. Hän ei ollut kiinnostunut vain liivin kielestä, vaan myös sen puhujista ja kulttuurista sekä arjesta.

Hän julkaisi paljon tutkimuksia ja hänet palkittiin muun muassa Valkoisen tähden ritarikunnan V-luokan ansiomerkein vuonna 2001 sekä Viron tiedeakatemian Paul Ariste -mitalein vuonna 2005. Vuodesta 2007 hän toimi *[[Linguistica Uralica|Linguistica Uralican]]* päätoimittajana. Lisäksi hän oli jäsenenä *[[Keel ja kirjandus]]* -lehden toimituskunnassa.

## Lähteet

## Aiheesta muualla

* Professor Viitso liivlased -dokumenttielokuva Viron yleisradioyhtiön kotisivuilla
Ola Kolehmainen

**Ola Kolehmainen** (s. 1964 Helsinki) on suomalainen valokuvaaja.

Kolehmaisen suurikokoisten minimalistisisten valokuvien lähtökohtana on arkkitehtuuri, josta hän nostaa esiin yksityiskohtia. Hänen valokuvansa *Keltainen portaikko* myytiin Christie'sin Nordic Sale -huutokaupassa Lontoossa 31. lokakuuta 2006 14&nbsp;300 eurolla. Teoksen lähtöhinta oli 5&nbsp;900–8&nbsp;800 euroa. 22. huhtikuuta 2012 Kolehmaisen valokuva *Portaikko* myytiin 22&nbsp;400 euron hintaan Bukowskin huutokaupassa.

Kolehmainen opiskeli aluksi tiedotusoppia, mutta vaihtoi valokuvaukseen. Hän valmistui Taideteollisesta korkeakoulusta vuonna 1999. Kolehmainen kuuluu Helsinki Schooliin, joka on TAIK:n piirissä syntynyt käsitteellisen valokuvauksen väljä näyttely-yhteisö. Hänen töitään on monissa kansainvälisissä kokoelmissa.

Yhdysvalloissa Kolehmainen otti vaihto-oppilasaikanaan rullalautailijakaveristaan promokuvia, jolloin tämä sanoi, että hänestä pitäisi tulla valokuvaaja. Asia unohtui, mutta valtiotieteellisten opintojen toimittajaharjoitteluvaiheessa piti myös valokuvata. Hän innostui valokuvaamisesta ja pyrki TAIK:iin sivuaineopiskelijana. Kolehmainen pääsi tätä kautta varsinaiseksi opiskelijaksi, ja yliopisto-opinnot jäivät. Hän on ollut Yleisradiossa kuvatoimittajana ja tehnyt Aamu-TV:tä ja Urheiluruutua.

Kolehmaisen varhaisia esikuvia ovat Timo Kelaranta, Jorma Puranen ja amerikkalaiset Mike ja Douglas Starn. Kelaranta on ollut myös hänen opettajansa. Minimalisteista hänen esikuviaan ovat Donald Judd ja Dan Flavin, valokuvaajista Andreas Gursky. Valokuvaaja Paul Graham on hänelle jatkuvasti tärkeä. Nykyisin Kolehmainen asuu Berliinissä. 

## Lähteet
Blue Moves

**Blue Moves** on Elton Johnin yhdestoista studioalbumi, joka julkaistiin vuonna 1976. Se oli myös hänen toinen kaksoisalbuminsa ja hänen ensimmäinen Rocket Recordsin kautta julkaistu albuminsa. Elton John on ilmoittanut, että se on yksi hänen suosikeistaan hänen itse levyttämistään albumeista. Se oli viimeinen Gus Dudgeonin tuottama albumi lähes vuosikymmeneen.

## Kappaleet
Kaikki kappaleet kirjoittanut Elton John ja Bernie Taupin ellei toisin mainita.

## Kokoonpano
*Elton John – piano, harmoni, cembalo, laulu
*Curt Becher – taustalaulu
*Michael Brecker – käyrätorvi
*Randy Brecker – käyrätorvi
*Paul Buckmaster – kapellimestari
*Cindy Bullens – laulu, taustalaulu
*Clark Burroughs – laulu, taustalaulu
*Joe Chemay – laulu, taustalaulu
*Ray Cooper – lyömäsoittimet
*David Crosby – laulu, taustalaulu
*Martyn Ford – kielisoitin, orkesteri
*Carl Fortina – harmonikka
*Ron Hicklin – laulu, taustalaulu
*Michael Hurwitz – sello
*Bruce Johnston – taustalaulu
*Davey Johnstone – dulcimer, akustinen kitara, mandoliini, sähkökitara, sitar, taustalaulu
*Lontoon sinfoniaorkesteri
*Gene Morford – laulu, taustalaulu
*Graham Nash – laulu, taustalaulu
*James Newton-Howard – urut, syntetisaattori, klavinetti, kapellimestari, sähköpiano, mellotron
*Kenny Passarelli – bassokitara
*Roger Pope – rummut
*Caleb Quaye – akustinen kitara, sähkökitara, 12-kielinen kitara
*Barry Rogers – käyrätorvi
*David Sanborn – saksofoni
*Toni Tennille – laulu, taustalaulu

## Vastaanotto
*Helsingin Sanomissa* Kalle Heikkinen ja Markku Fagerlund kirjoittivat uutuusalbumin osoittavan Elton Johnin jyrkkää alamäkeä ja suosittelivat tälle lomaa. Heistä albumi on loisteliaasti tuotettu mutta päämäärätön ja paikoin mahtipontinen kooste, jossa kaikki uudet ideat, kuten tarpeettomat instrumentaalikappaleet, menevät metsään.

## Lähteet

## Aiheesta muualla
*Elton Johnin virallinen sivusto 
*Elton Johnin diskografia
Pasquale Paoli

**Filippo Antonio Pasquale di Paoli** (*Pascal Paoli*, 6. huhtikuuta 1725 – 5. helmikuuta 1807) oli korsikalainen patriootti ja johtaja, Korsikan maapäivien neuvoston puheenjohtaja. Hän laati Korsikan tasavallan perustuslain. Ranskan vallattua Korsikan hän lähti 1770 maanpakoon Englantiin, jossa hän kuului vaikutusvaltaiseen The Clubiin. Ranskan vallankumouksen jälkeen hän palasi saarelle kuvernööriksi, mutta menetti poliittisten konfliktien vuoksi valtansa.

## Lähteet

## Aiheesta muualla
Adèle Blanc-Secin uskomattomat seikkailut

**Adèle Blanc-Secin uskomattomat seikkailut** on Luc Bessonin ohjaama seikkailufantasia vuodelta 2010. Elokuva perustuu ranskalaisen Jacques Tardin sarjakuviin.

## Arvioita
Helsingin Sanomien Nyt-liitteessä neljä kriitikkoa antoi elokuvalle tähtiä keskiarvolla 2,5.

## Lähteet
Uusi Päivä (iltapäivälehti)

**Uusi Päivä** oli vuosina 1917–1918 Helsingissä ilmestynyt vanhasuomalainen, itsenäisyysmielinen iltapäivälehti. Lehden levikki oli alussa noin 9000 kappaletta.  Välittömästi Venäjän vallankumouksen jälkeen katsottiin itsenäisyyttä ajavissa suomalaisissa piireissä tärkeäksi vahvistaa Suomen irtaantumista Venäjästä ja itsenäisyysvaatimusta oman lehden avulla. (Vuosisatamme kuvina (1936), s. 207).

Vuonna 1919 *Uuden Päivän* ja *[[Uusi Suometar|Uuden Suomettaren]]* korvasivat *[[Iltalehti (1919–1930)|Iltalehti]]* ja *[[Uusi Suomi]]*.
__NOTOC__
## Toimitus
### Päätoimittajat
* Kaarlo Koskimies
* Yrjö Koskelainen
* Yrjö Ruuth

### Muita kirjoittajia ja taustavaikuttajia
Maisteri Eino Railo osallistui lehden toimittamiseen ja kirjoitti lehteen pakinoita nimimerkillä *Sissi*. Väinö Nuorteva kirjoitti lehteen pakinoita nimimerkillä *Olli*. Lisäksi lehden perustamisvaiheissa aktiivisia olivat muiden muassa Mauri Honkajuuri, O. V. Louhivuori, S. J. Pentti ja Eino Suolahti. Elmo Kaila oli mukana perustamassa lehteä ja hän toimi lehden ympärille muodostuneen poliittisen klubin sihteerinä.

## Lähteet
*
* 

### Viitteet
Von Ammondt

**von Ammondt** on Pommerista lähtöisin oleva 1837 aateloitu suomalainen aatelissuku. Esi-isä Johan Gustaf Ammondt saapui Suomeen linnoitustöihin 1720-luvulla.

## Suvun jäseniä
*Otto Wilhelm von Ammondt (1795–1861), kenraaliluutnantti, aateloitiin 1837
*Edvard Reinhold von Ammondt (1832–1887), kenraalimajuri, Hämeen läänin ja Mikkelin läänin kuvernööri

## Lähteet
Von Becker

**von Becker** on suomalainen aatelissuku. Suku on kotoisin Tanskasta, mistä Sigmund von Becker muutti Ruotsiin. Hänen poikansa Johan aateloitiin vuonna 1653 Ruotsissa. Suomeen suku tuli Axel von Beckerin muuttaessa Sysmään.

## Suvun jäseniä
*Reinhold von Becker (1788–1858), suomen kielen tutkija, professori, Turun viikkosanomien julkaisija
*Frans Josef von Becker (1823–1890), farmasian professori, silmätautiopin ylimääräinen professori, valtioneuvos
*Adolf von Becker (1831–1909), taidemaalari
*Hugo von Becker (1834–1911), kirjailija
*Alexander von Becker (1866–1926), konsuli ja kauppa-asia- ja valtiopäivämies

## Lähteet
*

### Viitteet
Hellnation

**Hellnation** on Kentuckysta kotoisin oleva thrashcore/grindcore/powerviolence -yhtye joka perustettiin 1988. Hellnation hajosi vuosien 2008-2009 tienoilla.

## Yhtyeen kokoonpano
*Albert - rummut, laulu
*Ken - kitara
*Doug - basso

## Diskografia
**People's Temple* 7" EP (Sound Pollution, 1990)
**Suppression* 7" EP (Sound Pollution, 1991)
**Colonized* LP (Sound Pollution, 1993)
**Aussie* 7" EP (Spiral Objective / Australia, 1994)
**Control* LP / CD (Sound Pollution, 1994)
**A Sound Like Shit* CD (Sound Pollution, 1996)
**At War With Emo* 5" EP (Slap A Ham, 1997)
**Your Chaos Days Are Numbered* LP / CD (Sound Pollution, 1998)
**Thrash Or Die* 7" EP / MCR  (Japan, 1998)
**Fucked Up Mess* LP / CD (Sound Pollution, 1999; Laja / Brazil, 2001)
**Cheerleaders for Imperialism* LP / CD (Slap A Ham / USA, 2000)
**Thrashwave* CD (Sound Pollution, 2002; Laja / Brazil, 2002)
**Dynamite Up Your Ass* LP / CD (Sound Pollution, 2002; Laja / Brazil, 2004)
*Hellnation / Real Reggae split 7" (Slightly Fast / Japan, 1996)
*Hellnation / CFUDL split 7" EP (Sound Pollution, 1996)
*Hellnation / Sink split 7" EP (Sound Pollution, 1997)
*Hellnation / Merda split 7" (2+2=5 / Luna / Brazil, 2001)
*Hellnation/Capitalist Casualties Split (Sound Pollution 101/Six Weeks 114, 2008)
Af Björksten

**af Björksten** on suomalainen aatelissuku. Se on läheistä sukua af Björkesten -aatelissuvulle. Suku on osa laajempaa Björksténin sivistyssukua, jonka kantaisä Erik Björkstén (Birckenstein) tuli Suomeen 1700-luvun alussa ratsuväkirykmentin upseeriksi, todistamattomien väitteiden mukaan Liivinmaalta. Hänen pojanpojan poikansa, talousosaston senaattori Bror Ulrik Björkstén (1795–1856) aateloitiin vuonna 1853 nimellä *af Björksten*. Suku introdusoitiin Suomen ritarihuoneelle kaksi vuotta myöhemmin aatelisena sukuna numero 216. Bror Ulrik af Björkstenin veljenpoika, oikeusosaston senaattori Birger Johan Björkstén puolestaan aateloitiin vuonna 1896 nimellä *af Björkesten*.

## Suvun tunnettuja jäseniä

*Bror Ulrik af Björkstén (1795–1856), senaattori
**Johan Alfred af Björksten (1823–1874), juristi ja valtiopäivämies, Bror Ulrik af Björkstenin poika
***Robert Severin af Björksten (1852–1904), tilanomistaja ja valtiopäivämies, Johan Alfred af Björkstenin poika
***Axel Waldemar af Björksten (1863–1936), agronomi ja liike- ja valtiopäivämies, Johan Alfred af Björkstenin poika
**Frans Henrik af Björksten (1829–1873), juristi ja valtiopäivämies, Bror Ulrik af Björkstenin poika
**Axel Gabriel af Björksten (1832–1895), juristi ja virka- ja valtiopäivämies, Bror Ulrik af Björkstenin poika
*Carl af Björksten (1894–1976), jääkärieverstiluutnantti

## Lähteet
Hanne Lauslehto

**Hanne Kristiina Lauslehto** (o.s. **Mäkinen**, s. 14. syyskuuta 1982 Järvenpää) on suomalainen nyrkkeilijä ja potkunyrkkeilijä.. Hän edustaa seuratasolla Järvenpään Kehäkarhuja.

Lauslehto saavutti ensimmäisenä suomalaisena naisnyrkkeilijänä mitalin maailmanmestaruuskilpailuissa Barbadoksella 2010. Mitali varmistui hänen kukistettuaan 51&nbsp;kg:n sarjan puolivälieräottelussa australialaisen Shannon O´Connellin pistein 13–1. Välierässä hän hävisi Englannin Nicola Adamsille 4–11 saaden pronssia.

Lauslehto selviytyi puolivälieriin Mykolajivin 2009 EM-kilpailujen 51&nbsp;kg:n sarjassa. Qinhuangdaon MM-kilpailuissa 2012 hän selviytyi samassa painoluokassa toiselle kierrokselle, 32 parhaan joukkoon. Pohjoismaiden-mestaruuskilpailuissa hän on saanut hopeaa 54&nbsp;kg:n sarjassa 2007, 2008 ja 2009 sekä 51-kiloisissa 2010, 2011 ja 2012. Hän on voittanut Suomen-mestaruuden 54&nbsp;kg:n sarjassa 2007, 2008, 2009 ja 2010 sekä saanut samassa painoluokassa hopeaa 2006. Lisäksi hän on voittanut Suomen-mestaruuden 51&nbsp;kg:n sarjassa vuosina 2011 ja 2012. Hänet on valittu Suomen vuoden naisnyrkkeilijäksi 2008, 2009 ja 2010.

Ennen nyrkkeilyuraansa Lauslehto harrasti potkunyrkkeilyä. Hän palasi lajin pariin vuonna 2013. Hän on voittanut lajissa maailmanmestaruuden kahdesti(2015 ja 2017) sekä kahdesti Euroopan-mestaruuden (2014 ja 2016) 52 kg:n sarjassa.Lisäksi Lauslehto on valittu 3 kertaa arvokilpailuiden parhaaksi nais kehäottelijaksi (2014, 2015 & 2016) 

Lauslehto on naimisissa entisen ratamoottoripyöräilijä Tatu Lauslehdon kanssa.

## Lähteet
Dropdead

**Dropdead** on Rhode Islandista tuleva hardcore punk/thrashcore/powerviolence/crust punk/grindcore -yhtye joka on ollut aktiivinen vuodesta 1990.

## Yhtyeen kokoonpano
*Bob - laulu
*Ben - kitara
*Brian - rummut
*George - basso

## Diskografia
* *Untitled* 7" (1992, Crust Records)
* *Dropdead/Rupture* - split 8" (1992, Highly Collectable Records)
* *Dropdead/Crossed Out* - split 5" (1993, Co-released by 5 Labels)
* *Untitled* LP/CD (1994, Armageddon)
* *Discography* (of EPs) LP/CD, (1994, Armageddon)++
* *Hostile* 7" (1996, Spiral Objective/Insurgence)
* *Drop on the Bootleg* 3" CD (1997, Profane Existence Far East)
* *Untitled Album* LP/CD (1998, Armageddon Label)
* *Dropdead/Totalitär* - split 7" or CD-EP (2002, Prank)
* *Dropdead/Unholy Grave* - split 7" (2003, MCR)
* *Untitled Live album* (Live in Germany 1998) (2003, Red C)
* *Dropdead/Look Back and Laugh* - split 7" (2004, Armageddon)
* *Dropdead 2020* (2020, Armageddon)
Michael Pounds

**Michael Pounds** (s. 15. syyskuuta 1988) on suomalainen koripalloilija. Hänen isänsä on koripalloilija Larry Pounds ja siskoja ovat Dionne Pounds ja Anissa Pounds.

Maaliskuussa 2015 Poundsille tehtiin polvileikkaus, joka piti hänet pois pelikentiltä lokakuuhun asti. Kesäkuussa hän teki KTP:n kanssa yksivuotisen jatkosopimuksen. Maaliskuussa 2016 hän heitti pääsarjauransa piste-ennätyksen (26), Loimaata vastaan.

Kesäkuussa 2016 Pounds siirtyi Salon Vilppaaseen yksivuotisella sopimuksella. Kauden 2016–2017 jälkeen Pounds palasi KTP-Basketiin. Hän päätti koripallouransa keväällä 2021.

## Saavutukset
* SM-hopeaa 2010, 2013 ja 2017
** SM-pronssia 2015
* Suomen cupin hopeaa 2008 ja 2010

## Lähteet
* Michael Pounds Suomen Koripalloliitto

### Viitteet
Capitalist Casualties

**Capitalist Casualties** on kalifornialainen powerviolence/crust punk/hardcore punk/anarcho-punk -yhtye joka perustettiin 1987. Capitalist Casualties on yksi tunnetuimmista powerviolence-yhtyeistä.

## Yhtyeen kokoonpano
*H Murder - rummut
*Mike - kitara
*Jeff - basso
*Shawn - laulu

## Diskografia
**[[Art of Ballistics]]* 7" EP
**[[Dark Circle (album)|Dark Circle]]* 5", 1999 
**[[Disassembly Line]]* 12", 1992
**[[Dope and War]]* 7", 1997
**[[Live Butchery]]* 7"
**[[Planned Community]]* 6", 2000
**[[Raised Ignorant]]* 7", 1993
*Split 7" w/ Discordance Axis, 1994
*Split 7" w/ The Dread
*Split 7" w/ Millions Of Dead Cops
*Split 7" w/ Macabre, 2001
*Split 12" with Man Is The Bastard, 1994
*Split 7" w/ Monster X, 2000
*Split 7" w/ Slight Slappers
*Split 7" w/ Stack, 1996
*Split 7" w/ Ulcer, 1995
*Split 7" w/ Unholy Grave, 1999
**[[Subdivisions in Ruin]]* 12", 1999
*Split 12" w/ Hellnation, 2008
Antti Niskanen

**Antti Niskanen** (s. 10. elokuuta 1986) on suomalainen koripalloilija.

Kaudella 2012–13 Niskanen edusti Korisliigassa pelannutta Lappeenrannan NMKY:tä. Kaudet 2007–2011 Niskanen edusti ToPoa. Kauden 2011–2012 hän oli sivussa polvivamman takia.

Kesäkuussa 2015 Niskanen teki Seagullsin kanssa 1+1-vuotisen jatkosopimuksen. Heinäkuussa 2016 hän teki Seagullsin kanssa yksivuotisen jatkosopimuksen.Niskanen siirtyi kaudella 2018–2019 Karhubaskettiin missä hän voitti Suomenmestaruuden. 

## Lähteet
* Antti Niskanen  Suomen Koripalloliitto

### Viitteet
Johannes Olai Pratanus

**Johannes Olai Pratanus** (1620–1676) toimi Turun akatemian logiikan ja metafysiikan professorina 1650 alkaen. Samana vuonna hän nai vaikutusvaltaisen piispa Rothoviuksen tyttären, mikä avioliitto vahvisti piispan ympärille muodostunutta perhedynastiaa Turun akatemiassa.

## Tausta

Johannes Olai syntyi 1620 Hälsinglandissa Ruotsissa. Hän opiskeli vuodesta 1637 Uppsalan yliopistossa ja vuodesta 1640 vasta perustetussa Turun akatemiassa. Turussa hän väitteli 1645 Rothoviuksen suosikin  Wexioniuksen johdolla. Saatuaan 1647 maisterin arvon hän jatkoi opiskeluaan Leidenin yliopistossa 1648, mikä oli Hollannissa opiskelevien suomalaisten keskuspaikka.

## Työura

Leidenista palattuaan Pratanus toimi lyhyen ajan Turun kaupunginsihteerinä , kunnes nimitettiin professoriksi Turun akatemiaan. Värmlannin ja Taalainmaan maakuntien inspehtori 1653 ja Paraisten kirkkoherra 1655 vaimonsa veljen Isaacus Rothovius nuoremman jälkeen. Kemiön kirkkoherra 1660.

## Perhe

Pratanus oli naimisissa piispa Rothoviuksen tyttären Marian (k.1691) kanssa. Häät vietettiin 7.5.1650 ja juhlallisuuksia mainitaan loisteliaiksi. Pratanuksen lapset olivat:

* Maria, puoliso 1676 Petrus Laurbecchius, Viipurin piispa
* Margareta, puoliso 1 Anders Pryss, Kemiön kirkkoherra ja puoliso 2 Nils Höök
* Elisabeth, puoliso Paul Heintzius, Jääsken kirkkoherra
* Sigfrid, puoliso Raahen kirkkoherra Abraham Remahl
* Katarina, puoliso 2 Suno Ramberg, luutnantti
* Kristina, osallistui miehensä, kruununvouti J.Gardlingin murhaan ja sai elinkautisen tuomion vuonna 1706.

## Kirjallisuutta
* Nikander, G.: Kimito-bygdens historia II, 1944
* Parvio, M.: Isaacus Rothovius , Suomen kirkkohistoriallinen seura, Helsinki 1959

## Lähteet
Ruandan sisällissota (1990–1994)

**Ruandan sisällissota** käytiin vuosina 1990–1994 Ruandassa.

Sisällissodassa oli vastakkain Ruandan kaksi suurinta etnistä ryhmää, tutsit ja hutut. Konfliktin juuret olivat Belgian siirtomaakaudella, jolloin belgialaiset suosivat tutseja, jotka olivat hutuja rikkaampia ja paremmin koulutettuja. Hutut olivat kuitenkin enemmistö Ruandassa ja ottivat vallan itselleen sisällissodassa, joka käytiin vuosina 1959–1961. Ruanda itsenäistyi sisällissodan jälkeen 1. heinäkuuta 1962. Sisällissodan vuoksi monet tutsit pakenivat Ugandaan, jossa he asuivat seuraavat kolmekymmentä vuotta.

Vuonna 1990 kapinallisryhmä Ruandan isänmaallinen rintama tunkeutui Ugandasta Ruandaan. Ryhmän tavoitteena oli saada Ruanda hallintaansa. Ruandan hutu-vetoisella hallituksella oli muitakin ongelmia: maa oli pahasti velkaantunut ja hallituksella oli vaikeuksia ruokkia kansaa. Näiden ongelmien ja isänmaallisen rintaman maahantunkeutumisen vuoksi hutu-hallitus luovutti osan vallastaan tutseille Arushan rauhansopimuksella elokuussa 1993.

Ruandan presidentti Juvénal Habyarimana kuitenkin hidasteli Arushan rauhansopimuksen täytäntöönpanoa. Hidastelun vuoksi jännitteet nousivat uudelleen ja tämän vuoksi joitakin hallituspaikoista luovutettiin tutseille. Huhtikuussa 1994 Habyarimana osallistui Tansaniassa pidettyyn konferenssiin, jossa Ruandan hutu–tutsi-ongelmaa käsiteltiin. Paluumatkalla konferenssista Habyarimanan lentokone räjähti ja Habyarimana ja Burundin hutu-presidentti Cyprien Ntaryamira kuolivat. Epäilyttävästä räjähdyksestä syytettiin välittömästi tutsien isänmaallista rintamaa, vaikka todellisuudessa räjähdyksen takana olivat kovanlinjan hutut. Lentokoneen räjähdyksen seurauksena käynnistyi 14 viikkoa kestänyt Ruandan kansanmurha, jonka aikana Ruandan hutujohtoinen armeija ja hutujen kuolemanpartiot tappoivat noin 800 000 ihmistä. Kuolleet olivat enimmäkseen tutseja, mutta kansanmurhassa tapettiin myös maltillisia hutuja. Kansanmurhan vuoksi Ruandasta pakeni yli kolme miljoonaa hutua, jotka pelkäsivät tutsien kostotoimia.

Kansanmurhasta huolimatta tutsien isänmaallinen rintama voitti hutujohtoisen Ruandan armeijan ja Arushan rauhansopimus pantiin täytäntöön heinäkuussa 1994. Kapinallisjohtaja majuri Paul Kagame nousi Ruandan uudeksi varapresidentiksi ja puolustusministeriksi. Pääministerin ja presidentin tehtäviin asetettiin maltilliset hutut.

## Katso myös
* Burundin sisällissota

## Lähteet
* 

### Viitteet
Tšernjahovsk

**Tšernjahovsk** () on kaupunki Kaliningradin alueella Venäjällä. Se sijaitsee Pregoljajoen yläjuoksulla 89 kilometriä Kaliningradista itään. Kaupunki on Tšernjahovskin piirin keskus. Siellä haarautuvat Kaliningradiin, Sovetskiin, Kaunasiin ja Puolan Korszeen johtavat rautatiet. Vuoden 2010 väestönlaskennan mukaan kaupungissa asui 40&nbsp;449 henkeä.

Kaupunki on perustettu vuonna 1336. Vuoteen 1945 saakka se kuului Saksan Itä-Preussiin nimellä **Insterburg**. Nykyisen nimensä se sai vuonna 1946 Neuvostoliiton sankarin, kenraali Ivan Tšernjahovskin mukaan. Kaupungissa toimii mm. huonekalu- ja elintarviketeollisuutta.

## Lähteet

## Aiheesta muualla

* Tšernjahovskin piirin sivusto
Zelenogradsk

**Zelenogradsk** () on kylpyläkaupunki Kaliningradin alueella Venäjällä. Se sijaitsee Itämeren rannalla Kuurinkynnään eteläreunassa 34 kilometriä Kaliningradista pohjoiseen. Kaupunki on osa *Zelenogradskin piiri*ä ja toimii piirin hallintokeskuksena.

Vuoden 2010 väestönlaskennan mukaan Zelenogradskin piirissä asui yhteensä 32&nbsp;271 henkeä; heistä 13&nbsp;026 asui Zelenogradskin kaupungissa.

Kaupungin kautta kulkee Kaliningradin ja Svetlogorskin Primorjen välinen rautatie.

Paikkakunta on perustettu vuonna 1252. Vuoteen 1945 saakka se kuului Saksan Itä-Preussiin nimellä **Cranz**. Nykyisen nimensä se sai vuonna 1946. Kaupunki ympäröivine hiekkadyyneineen on suosittua lomanviettoseutua. Piirin alueella kuuluvalla, Unescon maailmanperintoluetteloon kuuluvalla Kuurinkyntäällä on kansallispuisto.

## Lähteet

## Aiheesta muualla

* Zelenogradskin piirin sivusto
Mustaturpiaali

**Mustaturpiaali**, aikaisemmalta nimeltään **eteläntrupiaali** (*Curaeus curaeus*) on Etelä-Amerikassa tavattava turpiaaleihin kuuluva varpuslintu.

## Koko ja ulkonäkö
Pituudeltaan mustaturpiaali on 23&ndash;27&nbsp;senttiä ja koiraat ovat naaraita kookkaampia. Koiraan höyhenpuku on kauttaaltaan musta. Ulkonäöltään se muistuttaa hohtoturpiaalia (*Molothrus bonariensis*) , mutta höyhenet eivät ole yhtä kiiltäviä. Naarailla ja nuorilla linnuilla on myös ruskeampia höyheniä erityisesti siivissä. Mustaturpiaalin nokka on pitkähkö ja muodoltaan kartiomainen. 

## Levinneisyys ja elintavat
Mustaturpiaali on turpiaalien eteläisin laji. Sitä tavataan Argentiinan eteläosissa ja keskisessä ja eteläisessä Chilessä. Linnun elinympäristöä ovat metsät ja metsien reunamaat sekä avoimemmat maanviljelysmaat, joiden lähettyvillä kasvaa pensaikkoa ja puita. Mustaturpiaalin elinympäristöt sijaitsevat yleensä alle 1&nbsp;500 metrin korkeudella merenpinnasta.

Mustaturpiaalit elävät pesimäajan ulkopuolella pieninä ryhminä. Pesimäkaudella linnut elävät pareittain.

## Lähteet
Ahmasvesi

**Ahmasvesi** on entinen merenlahti, nykyinen järvi Uudessakaupungissa ja pieneltä osin Vehmaalla.

Ahmasvesi laskee mereen Raumanojan ja pienen Sannasveden kautta. Järveen tulee ajoittain murtovettä merestä. Lasku-uomaa ruopattiin 1950-luvulla.
Järvessä on edelleen useita murtovesilajeja, muun muassa merinäkinruoho. Ahmasveden pohjoisosa sekä läheinen Alhontaanjärvi kuuluvat Ahmasvesi-nimiseen, 259 hehtaarin laajuiseen Natura 2000 -alueeseen. Ahmasveteen on istutettu vuonna 2020 madetta. Linnustoltaan alue on arvokas. Ahmasvedellä pesivät muun muassa kuikka, härkälintu, kyhmyjoutsen, haapana, sinisorsa, punasotka, telkkä, pikkulokki, kalatiira ja rantasipi.
## Lähteet
Pyry Rainamaa

**Pyry Rainamaa** (s. 16. lokakuuta 1990) on suomalainen koripalloilija. Porvoon Tarmon kasvatti Rainamaa edusti Korisliigassa Torpan Poikia, Korihaita, Kobria ja Kaarinan Uraa. Torpan Pojissa hän saavutti SM-hopeaa vuonna 2010 ja Suomen cupin hopeaa vuonna 2011.

## Pelaajaura

Rainamaan kasvattajaseura oli Porvoon Tarmo, mutta hän aloitti pääsarjauransa Torpan Pojissa jossa voitti kaudella 2009–2010 SM-hopeaa. Seuraavalla kaudella hän pelasi I-divisioonaa seuran farmijoukkueessa ja oli sarjan kolmanneksi paras suomalaispelaaja pisteissä. Kesällä 2011 Rainamaa siirtyi Korihaihin. Hän vietti seurassa kolme kautta ja siirtyi kaudeksi 2014–2015 Lapuan Korikobriin.

Marraskuussa 2018 Rainamaa sai käteensä jännevamman, joka päätettiin leikata tammikuussa 2019. Rainamaa päätti kilpauransa kevääseen 2019.

Rainamaa palaa kilpakoripalloon kaudeksi 2020-21 tehtyään sopimuksen Torpan Poikien kanssa 1.7.2020.

## Lähteet
* Pyry Rainamaa Suomen Koripalloliitto

### Viitteet

## Aiheesta muualla
* Pyry Rainamaa basketball profile eurobasket.com
Ezkaton

**Ezkaton** on puolalaisen blackened death metal -yhtye Behemothin kuudes EP, joka on julkaistu vuonna 2008. EP sisältää seitsemän kappaletta, sisältäen yhden uuden kappaleen "Qadosh", kappaleiden liveversioita sekä studiossa uudelleennauhoitettuja kappaleita. Levy sisältää myös tulkinnat Master's Hammerin kappaleesta "Jama Pekel" sekä Ramonesin kappaleesta "I'm Not Jesus".

## Kappaleet
# 
# 
# 
# 
# 
# 
# 

## Kokoonpano
* Nergal – laulu, kitarat, syntetisaattori
* Orion – bassokitara
* Inferno – rummut
* Seth – sessiokitaristi

## Arvostelut
* Allmusic: 
* Chronicles of Chaos: 
* Desibeli.net: 
* Imperiumi.net: 

## Lähteet

## Aiheesta muualla
* 
*
Šovgenovin piiri

**Šovgenovin piiri** (; adygeksi Шэуджэн район, *Šeudžen raion*) on kunnallinen itsehallintoalue Adygeian tasavallassa Venäjällä. Vuonna 1924 perustetun piirin pinta-ala on 521,5 neliökilometriä. Nykyisen nimensä se sai vuonna 1929 valkoisten elokuussa 1918 teloittaman Kubanin–Mustanmeren neuvostotasavallan vuoristolaisasioiden komissaarin Mos Šovgenovin mukaan. Asukkaita on 15&nbsp;500 henkeä (vuonna 2009).

Šovgenovin piiri sijaitsee Adygeian koillisosassa. Pohjoisessa se rajoittuu Krasnodarin aluepiirin Kurganinskin ja Ust-Labinskin piireihin, idässä Adygeian Košehablin ja etelässä Giaginskajan piireihin, lounaassa Krasnodarin aluepiirin Beloretšenskin piiriin sekä lännessä Adygeian Krasnogvardeiskojen piiriin. Suurin osa pinta-alasta on peltoa ja niittyä. Metsistä suurin on 30 neliökilometrin laajuinen Tšornyi les. Piirin pohjois- ja itärajaa pitkin virtaa Labajoki. Hyötykaivannaisia ovat hiekka, sora ja savi.

Piiriin kuuluu kuusi maalaiskuntaa: Dukmasov, Džerokai, Hakurinohabl, Hatažukai, Mamheg ja Zarevo. Hallinnollinen keskus on Hakurinohablin kylä. Kaikkiaan piirissä on 7 kylää, 3 taajamaa ja 21 huuttoria. Asukkaista 64 % on adygeja ja 35 % venäläisiä. Kaupunkiväestöä ei ole.

Seudun pääelinkeino on viljakasvien viljelyyn erikoistunut maatalous. Viime vuosina on pyritty kehittämään myös nautakarjan, lampaiden, sikojen ja siipikarjan kasvatusta. Teollisuutta edustavat meijeri, leipätehdas, lihanjalostuslaitos ja makkaratehdas. Lisäksi harjoitetaan hampun jalostusta sekä rakennustarvikkeiden tuotantoa.

Vuonna 2007 piirissä toimi 15 yleissivistävää koulua, 7 lastentarhaa, lastenkoti, täydennyskoulutuskeskus ja urheilukoulu. Kulttuurilaitoksia ovat piirin kansankulttuurin keskus, 17 kulttuuri- ja kerhotaloa, keskuskirjasto ja sen 14 haaraosastoa, kaksi valtiollista ja kaksi kansanmuseota. Sosiaalipalveluihin kuuluu piirisairaala, piirin poliklinikka, 17 ensiapuasemaa, lasten kuntoutuskeskus ja vanhainkoti. Alueella on lähes 500 arkeologista, historiallista ja kulttuurimuistomerkkiä. Niistä huomattavimpia ovat muinaiset kurgaanihaudat, kultti- ja asuinpaikat.

## Lähteet

## Aiheesta muualla
* Šovgenovin piirin sivusto 
* Šovgenovin piiri Adygeian tasavallan sivustolla
Imre Peterdi

**Imre Peterdi** (s. 31. toukokuuta 1980) on unkarilainen jääkiekkoilija, pelipaikaltaan vasen laitahyökkääjä. Peterdi edustaa budapestiläistä Ferencvárosin joukkuetta ja maansa maajoukkuetta. Peterdi oli muun muassa mukana vuoden 2009 MM-kisoissa ja teki kaksi maalia. Hän on pelannut urallaan kolmessa pääsarjassa: Itävallan Erste Bank Eishockey Ligassa, Unkarin ja Romanian yhteisessä MOL Ligassa ja Puolan Polska Liga Hokejowassa.

## Lähteet
* | Eurohockey -profiili
Grand Combin

**Grand Combin** on Valais'n Alpeilla, Sveitsin Wallisissa sijaitseva 4&nbsp;314 metriä korkea vuori.

## Aiheesta muualla

* SummitPost
At the Arena ov Aion – Live Apostasy

**At the Arena ov Aion – Live Apostasy** on puolalaisen blackened death metal -yhtye Behemothin ensimmäinen livealbumi, joka on julkaistu 10. lokakuuta 2008 Regain Recordsin kautta. Albumi nauhoitettiin La Locossa, Pariisissa 17. helmikuuta 2008 *European Apostasy* -kiertueen aikana.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

**Digipakin bonuskappaleet**
#
#

## Kokoonpano
* Nergal – laulu, sähkökitara
* Orion – bassokitara, laulu
* Inferno – rummut
* Seth – kitara, taustalaulu

## Arvostelut
* Chronicles of Chaos: 
* Imperiumi.net: 
* Teraz Rock: 

## Lähteet

## Aiheesta muualla
* 
*
Ämmänkuopat

**Ämmänkuopat** ovat ryhmä suppakuoppia Kankaannummessa Someron Pitkäjärvellä.

Tarinan mukaan Ämmänkuopat ovat syntyneet, kun jättiläisämmä oli tahtonut tehdä sillan Pitkäjärven yli ja oli tätä varten kantanut esiliinassaan hiekkaa viereisestä Kankaannummesta järveen. Esiliinan revettyä työ jäi kesken, mutta jäljellä ovat tästä todistamassa harjuaineksesta koostuvassa nummessa Ämmänkuopiksi kutsutut kuopat ja Pitkäjärvessä niin ikään harjuaineksesta muodostunut Napinniemi.

Alun perin kuoppia mainitaan olleen neljä suurempaa ja kaksi pienempää, mutta soranotto on suureksi osaksi tuhonnut kuopat. Soranoton myötä on hävinnyt kolme kuoppaa, jotka vielä vuonna 1957 kartoitetussa peruskartassa ovat nähtävissä. Yksi kuopista on rauhoitettu luonnonmuistomerkiksi vuonna 1955. Lisäksi yksi isompi ja yksi pienempi kuoppa tästä länteen ovat vielä jäljellä.
## Lähteet
Napinniemi

**Napinniemi** on niemi Someron Pitkäjärvessä. Niemi on maapohjaltaan harjuainesta, vaikka järven rannat muuten ovat pääosaltaan savea.

Tarinan mukaan Napinniemi on syntynyt, kun jättiläisämmä oli tahtonut tehdä sillan järven yli ja oli tätä varten kantanut esiliinassaan hiekkaa viereisestä Kankaannummesta järveen. Esiliinan revettyä työ jäi kesken, mutta jäljellä ovat tästä todistamassa harjuaineksesta koostuvassa nummessa Ämmänkuopiksi kutsutut kuopat ja Pitkäjärvessä niin ikään harjuaineksesta muodostunut Napinniemi.

## Lähteet
Maximum Megadeth

**Maximum Megadeth** on Megadethin ensimmäinen EP, joka on julkaistu vuonna 1991 Capitol Recordsin kautta. Albumi julkaistiin ainoastaan Yhdysvalloissa juuri albumin menestyneimmän albumin *[[Rust in Peace]]n* jälkeen.  EP sisältää kappaleita yhtyeen neljältä ensimmäiseltä studioalbumilta, joista kaksi on nauhoitettu livenä Lontoossa ("Hangar 18" ja "Anarchy in the UK").

Albumi ei koskaan sijoittunut Billboard-listalle.

## Kappalelista
# Peace Sells
# Hangar 18 (live)
# In My Darkest Hour
# Holy Wars... The Punishment Due
# Anarchy in the UK (live)
# Wake Up Dead
# Hook in Mouth
# Lucretia

## Kokoonpano
*Dave Mustaine - kitara, laulu
*Marty Friedman - kitara
*David Ellefson – bassokitara, taustalaulu
*Nick Menza – rummut

## Lähteet
Myles Kennedy

**Myles Richard Kennedy** (s. 27. marraskuuta 1969) on yhdysvaltalainen muusikko, laulaja ja lauluntekijä.
Hän on tehnyt musiikkia monien yhtyeiden kanssa, mutta parhaiten hänet tunnetaan Alter Bridgen laulajana ja kitaristina. Vuonna 2010 Myles lauloi ”Back from Cali” ja "Starlight" kappaleet Slashin debyyttialbumilla Slash, sekä myöhemmin vuonna 2012 Slashin toisen sooloalbumin Apocalyptic Love. Nykyään Myles viettää aikaansa vaimonsa Selenan kanssa kirjoittaessaan musiikkia.

## Sooloalbumit
* *Year of the Tiger* (2018)
* *The Ides of March* (2021)
* *The Art of Letting Go* (2024)

## Lähteet

## Aiheesta muualla

* Virallinen sivusto
Martin Kinnunen

**Martin Kinnunen** (s. 15. maaliskuuta 1983) on ruotsinsuomalainen poliitikko. Hän on edustanut Ruotsidemokraatteja Ruotsin valtiopäivillä vuodesta 2014.

Kinnunen oli Sverigedemokratisk Ungdomin puheenjohtaja 2005–2007. Hän oli puolueen valtakunnallinen kansliasihteeri Tukholmassa kunnes erosi tehtävistään vuonna 2009 ja muutti Saksaan väkivaltaa pakoon. Kinnunen ja hänen naisystävänsä pahoinpideltiin Gullmarsplanin metroasemalla 6. heinäkuuta 2009. Aiemmin Kinnusen kotiin oli hyökätty ja hänen yksin kotona ollutta avovaimoaan uhkailtu. Vuonna 2016 Svean hovioikeus tuomitsi Kinnusen ehdolliseen vankeusrangaistukseen ja sakkoihin kirjanpitorikoksesta, mutta hän sai pitää valtiopäiväpaikkansa.

## Lähteet
Robert Williams

**Robert Williams** voi tarkoittaa ainakin seuraavia:

* Robert Williams (1841–1914), yhdysvaltalainen jousiampuja
* Robert Williams (1894–1931), yhdysvaltalainen *[[Platinapommi]]sta* tunnettu näyttelijä
* Robert Williams (s. 1943), yhdysvaltalainen kuvataiteilija
* Robert Williams (s. 1997), yhdysvaltalainen koripalloilija
* Robert ”Robbie” Williams (s. 1974), brittiläinen poplaulaja.
Teutšežin piiri

**Teutšežin piiri** (; adygeksi Теуцожь район, *Teutsož raion*) on kunnallinen itsehallintoalue Adygeian tasavallassa Venäjällä. Vuonna 1924 perustetun piirin pinta-ala on 698 neliökilometriä. Nykyisen nimensä se sai vuonna 1940 adygelaisen kansanrunoilijan Tsug Teutšežin mukaan. Asukkaita on 19&nbsp;600 henkeä (vuonna 2009).

Teutšežin piiri sijaitsee Adygeian länsiosassa. Pohjoisessa se rajoittuu Krasnodarin kaupunkiin, idässä Krasnodarin aluepiirin Beloretšenskin piiriin, etelässä Gorjatši Kljutšiin sekä lännessä Adygeian Adygeiskin kaupunkiin ja Tahtamukain piiriin. Piirin pohjoispuolella on Kubanin muodostama Krasnodarin tekojärvi.

Piiriin kuuluu Tljustenhablin kaupunkimainen taajama ja kuusi maalaiskuntaa: Assokalai, Džidžihabl, Gabukai, Ponežukai, Ptšegatlukai ja Votšepši. Hallinnollinen keskus on Ponežukain kylä, josta on 43 kilometriä Krasnodariin ja 88 kilometriä tasavallan pääkaupunkiin Maikopiin. Kaikkiaan piirissä on kolme taajamaa, 13 kylää ja 11 huuttoria. Asukkaista 73 % on adygeja, 21 % venäläisiä ja 1,5 % ukrainalaisia. Kaupunkiväestön osuus on 25 %.

Seudun pääelinkeinoja ovat maatalous, kalankasvatus ja elintarviketeollisuus. Lisäksi on rakennustarviketeollisuutta. Piirin kautta kulkee M4-valtatie.

Vuonna 2009 piirissä toimi 17 yleissivistävää koulua, neljä lastentarhaa, lasten luomistyön keskus ja urheilukoulu. Kulttuurilaitoksia ovat 16 kerhotaloa, keskuskirjasto ja sen 15 haaraosastoa, kaksi lasten taidekoulua, Tsug Teutšežin museo ja kaksi elokuvasalia. Sosiaalipalveluihin kuuluu piirisairaala, poliklinikka , Džidžihablin paikallissairaala ja ensiapuasemat.

## Lähteet

## Aiheesta muualla
* Teutšežin piirin sivusto 
* Teutšežin piiri Adygeian tasavallan sivustolla
Tatra T81

**Tatra T81** oli Tatran vuosina 1939–1942 valmistama kolmiakselinen, raskas maastokuorma-auto, jonka kantavuus oli 6&nbsp;500 kg. Auto oli varustettu vetävällä telillä.

Auto suunniteltiin toisen maailmansodan aikana Saksan asevoimien tarpeisiin taistelujoukkojen huoltoa varten. T81:n seuraaja oli T111.

## Suunnittelu

Toisen maailmansodan aikana nopeasti edennyt Wehrmacht tarvitsi raskaita kuorma-autoja tavaroiden kuljettamiseen eturintaman joukoille. Tatralle annettiin tehtäväksi suunnitella tarpeeseen sopiva kuorma-auto. Suunnittelutyö aloitettiin 1939 ja valmistui samana vuonna. Auton sarjatuotanto alkoi vuonna 1940.

## Teknisiä tietoja

### Moottori

Auton voimanlähteenä oli nelitahtinen, vesijäähdytteinen V8-diesel, jonka iskutilavuus oli 12,5 litraa. Nokka-akseli oli sijoitettu moottorinlohkoon ja moottorissa oli kuivapohjavoitelu. Polttoaineensyöttöjärjestelmänä oli Bosch PE 8 B 75 D. Magneetto oli 12-volttinen ja sen teho oli 300 W. Käynnistysmoottori oli 24-volttinen.

Sodan edetessä ja polttoaineen saannin vaikeutuessa moottorista suunniteltiin myös puukaasulla käyvä, 14,7-litrainen muunnelma, jonka mallinimi oli **T81H**. Tässä mallissa iskutilavuutta oli muutettu kasvattamalla sylinterin halkaisijaa 10 mm:llä. Puukaasujärjestelmä oli Imbertin valmistama.

### Voimansiirto ja alusta

Moottorin takana oli mekaanisesti toimiva kaksilevyinen kuiva kytkin, josta voima välittyi neliportaiseen synkronoimattomaan vaihteistoon, joka oli osa auton kantavaa rakennetta. Vaihteistoon oli integroitu myös kaksiportainen alennusvaihde. Vaihteiston takapää oli kytketty runkorakenteena toimineeseen keskusputkirunkoon, jonka sisällä kulki voimansiirtoakseli takana olleelle telille. Telin molemmat akselit olivat vetäviä. Taka-akseleilla oli heilurityyppinen erillisjousitus ja ne oli jousitettu pitkittäisin puolielliptisin lehtijousin, joiden etupäät oli kytketty etummaiseen ja takapäät taimmaiseen akseliin. Lehtijouset oli kiinnitetty keskeltä runkorakenteeseen ja toimivat samalla telin keinuvipuina. Etuakselilla oli päällekkäinen kolmiotuenta ja kierrejouset.

Käyttöjarruina oli jokaisella pyörällä paineilmatoimiset rumpujarrut. Seisontajarrua varten oli runkoputken takapäässä erillinen voimansiirtoon kytketty jarrurumpu, johon vaikutti kaksi mekaanisesti toimivaa jarrukenkää. Taka-akseleilla oli paripyörät.

### Ohjaamo ja varusteet

Auton sähköjärjestelmä oli 12-volttinen, mutta sen voi kääntää 24-volttiseksi katkaisimen kautta. Akut olivat 12-volttisia ja niitä oli kaksi kappaletta.

Puukaasukäyttöisen muunnelman häkäpönttö oli sijoitettu ohjaamon taakse.

## Käyttö

Autoja valmistettiin yhteensä 220 kappaletta kolmessa toimituserässä. Suurin osa, ja mahdollisesti kaikki, toimitettiin Ordnungspolizein Berliinin yksikön käyttöön. Joitain yksilöitä tiedetään tosin kulkeutuneen Wehrmachtillekin.

## Seuraaja

Mallin seuraaja oli kantavuudeltaan 6,5-tonninen T111. T81:n valmistus päättyi 1942.

## Lähteet

## Aiheesta muualla

* Teknisiä tietoja ja kuvia T81-mallista ,
Purjehdus kesäolympialaisissa 1908

**[[Kesäolympialaiset 1908|Vuoden 1908 Lontoon kesäolympialaisten]] [[purjehdus]]** järjestettiin 27. – 29. heinäkuuta ja 11. – 12. elokuuta 1908 Britanniassa Rydessä ja Hunters Quayssa. Laji oli olympialaisten ohjelmassa toista kertaa. Mukana oli 64 osanottajaa viidestä maasta. Kaikissa luokissa ei ollut tarpeeksi osallistujia, ja pronssi- ja hopeamitaleja jätettiin jakamatta. 15-metristen luokassa ei ollut yhtään osallistujaa.

## Mitalistit

## Mitalitaulukko

## Lähteet
*Sailing at the 1908 London Summer Games
Mont Dolent

**Mont Dolent** on Mont Blancin massiivilla, Sveitsin ja Italian rajalla sijaitseva 3&nbsp;823 metriä korkea vuorenhuippu.

Italian, Ranskan ja Sveitsin yhteinen rajapiste sijaitsee Mont Dolentilla,
joskaan ei huipulla.

## Lähteet

## Aiheesta muualla

* SummitPost
Kansallisdemokraatit (Ruotsi)

**Nationaldemokraterna** (**ND**, "Kansallisdemokraatit") on Ruotsidemokraatit-puolueesta vuonna 2001 lohjennut äärilaita, konservatiivinen nationalistipuolue. Heidän mukaansa Ruotsidemokraatit ovat luopuneet etnisyyskäsitteestä. 

## Ideologia
Puolue on konservatiivinen, nationalistinen ja äärioikeistolainen. Se haluaa muuttaa Ruotsin etnisesti yhtenäiseksi ja vastustaa maahanmuuttoa ei-länsimaista, liiallista ulkomaista yritysomistusta, moskeijoita, homoadoptioita, kivuliaita eläinkokeita ja EU:ta. Puolue kannattaa konservatiivisia perhearvoja.

## Liittolaisia
Puolueen eurooppalaiseen liittoumaan *Alliance of European National Movements* kuuluvat mm. British National Party, Jobbik ja Front National ja Suomessa Vapauspuolue rp. Nationaldemokraternan edustajia puheenjohtajansa Marc Abramssonin johdolla oli vauhdittamassa suomalaisen Vapauspuolueen vaalikampanjaa huhtikuussa 2011 Turussa.

## Puolue

Puolueella on kunnanvaltuutettuja Södertäljen ja Nykvarnin kunnissa. Puheenjohtaja on Marc Abramsson ja puolueen lehti *[[Nationell Idag]]*, nuorisojärjestö Nationaldemokratisk Ungdom ja naisliitto **Nationella kvinnoförbundet**. 

### Hallitus
Valittu 6.9.2009:
* Marc Abramsson, partiledare
* Daniel Spansk, vice partiledare
* Heinz Burgemeister, seniorordförande
* Vávra Suk, sekreterare
* Mattias Karlstrand, ledamot
* Tomas Johansson, ledamot
* Tommy Viklund, ledamot

## Lähteet
Jeff Young

**Jeff Young** (s. 31. maaliskuuta 1962) on yhdysvaltalainen kitaristi. Hän valmistui Musicians Institutesta vuonna 1985, ja on parhaiten tunnettu Megadethin kitaristina vuoden 1988 albumilla *[[So Far, So Good... So What!]]*. Erinäisten musikaalisten projektien lomassa hän on toiminut kirjoittajana *[[Guitar World]] -*lehdessä*.*

## Diskografia
* Megadeth - *[[So Far, So Good... So What!]]* (1988)
* Badi Assad - *Chameleon* (1998)
* *It Runs in the Family* (2003, soundtrack)
* Jeff Young - *Equilibrium* (2010, soolo)

## Aiheesta muualla
*
Rude Awakening

**Rude Awakening** voi tarkoittaa ainakin seuraavia:

* *[[Rude Awakening (Prongin albumi)|Rude Awakening]]*, Prongin albumi
* *[[Rude Awakening (Megadethin albumi)|Rude Awakening]]*, Megadethin livealbumi
* *[[Rude Awakening (DVD)|Rude Awakening]]*, Megadethin samannimisen albumin live-DVD
* "Rude Awakening", Amoralin kappale
* ”Rude Awakening”, Status Quon kappale albumilta *Thirsty Work*
* ”Rude Awakening #2”, Creedence Clearwater Revivalin kappale albumilta *[[Pendulum (albumi)|Pendulum]]*
* *[[Rahaa ja rauhaa]]* (*Rude Awakening*), yhdysvaltalainen komediaelokuva vuodelta 1989.
Aaltomaija

**Aaltomaija** (*Calathea rufibarba*) on marantakasvien heimoon kuuluva ruohomainen kasvilaji. Sitä viljellään huonekasvina sen aaltoilevien lehtien takia. Kasvi kasvaa luontaisesti aluskasvina.

## Hoito
Aaltomaija viihtyy varjossa tai puolivarjossa, sitä ei saa asettaa suoraan auringonpaisteeseen. Kastele säännöllisesti kasvukaudella, mutta anna mullan kuivahtaa hiukan kastelujen välissä. Kasvi tykkää suuresta ilmankosteudesta, joten sitä pitää suihkuttaa ahkerasti vedellä. Ihanteellinen kasviterraarioon. Kasvukaudella kasvi viihtyy normaalissa huoneenlämmössä, mutta talvella hieman viileämmässä. Aaltomaija ei siedä vetoa eikä sitä saa sijoittaa alle 12&nbsp;°C tilaan.

## Lähteet
Seepramaija

**Seepramaija** (*Calathea zebrina*) on marantakasvien heimoon kuuluva huonekasvi, joka on peräisin Kaakkois-Brasiliasta. Kasvi on saanut nimensä lehtiensä raidoituksesta, joka muistuttaa seepraa. Lajinimi *zebrina* tarkoittaakin ”seepraraitaista”.

## Lähteet
Purjehdus kesäolympialaisissa 1912

**[[Kesäolympialaiset 1912|Vuoden 1912 Tukholman kesäolympialaisten]] [[purjehdus]]** järjestettiin 20. – 22. heinäkuuta 1912 Ruotsissa Nynäshamnissa. Laji oli olympialaisten ohjelmassa kolmatta kertaa. Mukana oli 109 osanottajaa kuudesta maasta. Tapahtumia oli neljä.

## Mitalistit

## Mitalitaulukko

## Lähteet
*Sailing at the 1912 Stockholm Summer Games
Lacina Traoré

**Lacina Traoré** (s. 20. toukokuuta 1990 Abidjan) on norsunluurannikkolainen jalkapalloilija, pelipaikaltaan hyökkääjä. Hän edustaa ranskalaisseura AS Monacoa.  Hän on edustanut urallaan Stade d'Abidjania, CFR Cluj'ta, FK Kuban Krasnodaria sekä FK Anži Mahatškalaa. Traoré on voittanut Clujin riveissä Romanian liigan vuonna 2010, cupin vuonna 2009 ja supercupin vuosina 2009 ja 2010.

## Lähteet
Aquarius (Hakenin albumi)

**Aquarius** on lontoolaisen progressiivisen metalliyhtyeen Hakenin debyyttialbumi. *Aquarius* on konseptialbumi, joka kertoo tarinan merenneidosta, joka syntyy ihmisperheeseen.

## Kappaleet
Musiikki Richard Henshall, sanat Ross Jennings ja sovitus Haken kaikissa kappaleissa.

#
#
#
#
#
#
#

## Kokoonpano
*Ross Jennings – laulu
*Richard Henshall – kitara ja kosketinsoittimet
*Charles Griffiths – kitara
*Thomas MacLean – basso
*Raymond Hearne – rummut
*Diego Tejeida – kosketinsoittimet

### Vierailijat
*Marged Hall – harppu
*Dave Ruff – huilu
*Pablo Inda Garcia – klarinetti
*Darren Moore – trumpetti
*Alex Bowell – trumpetti
*Jon Roskilly – pasuuna
*Craig Beattie – pasuuna

## Arvostelut
* Allmusic: 
* Classic Rock Magazine: *positiivinen*
* Imperiumi: 8/10

## Lähteet
*
### Viitteet

## Aiheesta muualla
* 
*Hakenin viralliset kotisivut 
*
*
Tähkämaija

**Tähkämaija** (*Calathea crocata*) on marantakasvien heimoon kuuluva huonekasvi. Kasvi muistuttaa muita maijoja (*Calathea*), mutta lajilla on keltainen/oranssi tähkämäinen kukinto, josta kasvi on saanut suomenkielisen nimen. Lajinimi *crocata* tarkoittaa "sahramin keltainen", mikä viittaa kukinnon väriin. 

## Lähteet

### Viitteet